

**„Siguldas novada Cālis 2019”**

**NOLIKUMS**

**Konkursa norises laiks un vieta:** 2019.gada 24.marts plkst. 12.00, Siguldas koncertzāle „Baltais flīģelis”.

**Organizators:** Siguldas koncertzāle „Baltais flīģelis”

**Mērķis:** Attīstīt pirmsskolas vecuma bērnu muzikālās prasmes un iemaņas. Pilnveidot mazo vokālistu skatuves kultūru un uzstāšanās prasmi.

**Dalībnieki  un pieteikšanās kārtība:**

1. Konkursā var piedalīties pirmsskolas vecuma bērni līdz 7 gadu vecumam (ieskaitot).

2.Aizpildīta pieteikuma anketa jānosūta uz e-pastu: elina.gruznina@sigulda..lv līdz 2019.gada 13.martam (ieskaitot).

**Repertuārs un uzdevumi:**

**Dalībnieki piedalās 2 vecuma grupās!**

1. grupa 3, 4 (ieskaitot) gadi

2. grupa 5-7 (ieskaitot) gadi

1. grupas dalībniekam pēc brīvas izvēles jāsagatavo 1 dziesma:

* latviešu tautas dziesma vai komponista oriģināldziesma.

2. grupas dalībniekam pēc brīvas izvēles jāsagatavo 2 dziesmas:

* latviešu tautas dziesma/latviešu tautasdziesmas apdare
* komponista oriģināldziesma.

2.Repertuāram jāatbilst konkrētā solista vecumam un vokālajām spējām.

3.Dziesmas mazie vokālisti var izpildīt:

* bez pavadījuma (a cappella);
* klavieru vai kāda cita instrumenta pavadījumā;
* fonogrammas pavadījumā.

4.Fonogrammas pieņemamais formāts:

* audio CD;
* MP3 atmiņā.

5.Fonogramma uzstāšanās dienā skaņu operatoram jāiesniedz 40 minūtes pirms konkursa vai iesūtīt uz e pastu: elina.gruznina@sigulda.lv.

**Vērtēšana un apbalvošana:**

1.Dziedātāju sniegumu vērtēs žūrija, ar kuru dalībnieki tiks iepazīstināti konkursa dienā.

2.Priekšnesumi tiks vērtēti ņemot vērā sekojošus kritērijus:

* vokālās prasmes;
* repertuāra izvēle atbilstoši vecumam un spējām;
* skatuves kultūra;
* atraktivitāte un priekšnesuma radošums.

3.Apbalvošana:Visi konkursa dalībnieki saņems pateicības balvas.

**Konkura norises kārtība:**

2019. gada 24. marts: no plkst. 10.45 līdz plkst. 11.45 – mēģinājums, plkst. 12.00 – konkursa sākums.

Konkursa dienas plāns var tikt mainīts, atkarībā no dalībnieku pieteikumu skaita. Vajadzības gadījumā 1. un 2. grupas konkursa norise tiks dalīta.